CELEX: 22012D0028
Language: lv
Date: 2012-02-10 00:00:00
Title: EEZ Apvienotās komitejas Lēmums Nr. 28/2012 ( 2012. gada 10. februāris ), ar ko groza EEZ līguma XX pielikumu (Vide)

21.6.2012   
            
            
               LV
            
            
               Eiropas Savienības Oficiālais Vēstnesis
            
            
               L 161/34
            
         EEZ APVIENOTĀS KOMITEJAS LĒMUMS
   Nr. 28/2012
   (2012. gada 10. februāris),
   ar ko groza EEZ līguma XX pielikumu (Vide)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma XX pielikums tika grozīts ar EEZ Apvienotās komitejas 2011. gada 2. decembra Lēmumu Nr. 158/2011 (1).
            
         
               (2)
            
            
               Līgumā jāiekļauj Eiropas Parlamenta un Padomes 2003. gada 26. maija Direktīva 2003/35/EK, ar ko paredz sabiedrības līdzdalību dažu ar vidi saistītu plānu un programmu izstrādē un ar ko attiecībā uz sabiedrības līdzdalību un iespēju griezties tiesās groza Padomes Direktīvas 85/337/EEK un 96/61/EK (2).
            
         
               (3)
            
            
               Līgumā jāiekļauj Eiropas Parlamenta un Padomes 2008. gada 15. janvāra Direktīva 2008/1/EK par piesārņojuma integrētu novēršanu un kontroli (3).
            
         
               (4)
            
            
               Ar Direktīvu 2008/1/EK atceļ Padomes Direktīvu 96/61/EK (4), kas ir iekļauta Līgumā un kas tātad no Līguma ir jāizslēdz,
            
         IR PIEŅĒMUSI ŠO LĒMUMU.
   1. pants
   Līguma XX pielikumu groza šādi:
   
               1)
            
            
               pielikuma 1.a punktā (Padomes Direktīva 85/337/EEK) pievieno šādu ievilkumu:
               
                           “—
                        
                        
                           
                              32003 L 0035: Eiropas Parlamenta un Padomes 2003. gada 26. maija Direktīva 2003/35/EK (OV L 156, 25.6.2003., 17. lpp.).”;
                        
                     
         
               2)
            
            
               pielikuma 1.f punkta tekstu (Padomes Direktīva 96/61/EK) aizstāj ar šādu tekstu:
               “32008 L 0001: Eiropas Parlamenta un Padomes 2008. gada 15. janvāra Direktīva 2008/1/EK par piesārņojuma integrētu novēršanu un kontroli (OV L 24, 29.1.2008., 8. lpp.).
               Pārejas pasākumus, kas noteikti 2003. gada 16. aprīļa Pievienošanās akta pielikumos, Slovākijai (XIV pielikuma 9. nodaļas D iedaļas 2. punkts) attiecībā uz Direktīvu 96/61/EK piemēro mutatis mutandis.
               Pārejas pasākumus, kas noteikti 2005. gada 25. aprīļa Pievienošanās akta vai atkarībā no konkrēta gadījuma 2005. gada 25. aprīļa Pievienošanās protokola pielikumos, Bulgārijai (VI pielikuma 10. nodaļas D iedaļas 1. punkts) un Rumānijai (VII pielikuma 9. nodaļas D iedaļas 1. punkts) attiecībā uz Direktīvu 96/61/EK piemēro mutatis mutandis.”;
            
         
               3)
            
            
               aiz 1.jb punkta (Komisijas Lēmums 2009/442/EK) pievieno šādu punktu:
               
                           “1.k
                        
                        
                           
                              32003 L 0035: Eiropas Parlamenta un Padomes 2003. gada 26. maija Direktīva 2003/35/EK, ar ko paredz sabiedrības līdzdalību dažu ar vidi saistītu plānu un programmu izstrādē un ar ko attiecībā uz sabiedrības līdzdalību un iespēju griezties tiesās groza Padomes Direktīvas 85/337/EEK un 96/61/EK (OV L 156, 25.6.2003., 17. lpp.).”
                        
                     
         2. pants
   Direktīvu 2003/35/EK un 2008/1/EK teksti islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentiski.
   3. pants
   Šis lēmums stājas spēkā 2012. gada 11. februārī, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (5).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2012. gada 10. februārī
      
         
            EEZ Apvienotās komitejas vārdā –
         
            priekšsēdētāja vietas izpildītājs
         
         Gianluca GRIPPA
      
   
   
      (1)  OV L 76, 15.3.2012., 45. lpp.
   
      (2)  OV L 156, 25.6.2003., 17. lpp.
   
      (3)  OV L 24, 29.1.2008., 8. lpp.
   
      (4)  OV L 257, 10.10.1996., 26. lpp.
   
      (5)  Konstitucionālās prasības ir norādītas.
   
      Līgumslēdzēju pušu kopīgā deklarācija par 2012. gada 10. februāra Lēmumu Nr. 28/2012, ar ko Līgumā iekļauj Direktīvas 2003/35/EK un 2008/1/EK
      
         “Direktīvu 2003/35/EK un 2008/1/EK iekļaušana EEZ līgumā neskar to, ka civilie procesuālie noteikumi neietilps EEZ līgumā.”